रंगदारी गिरोह की सूचना पर पहुंचे पुलिस ने हथियार के साथ एक को किया गिरफ्तार, बाकी हुए फरार। – Voice Of Darbhanga
Home Featured रंगदारी गिरोह की सूचना पर पहुंचे पुलिस ने हथियार के साथ एक को किया गिरफ्तार, बाकी हुए फरार।
रंगदारी गिरोह की सूचना पर पहुंचे पुलिस ने हथियार के साथ एक को किया गिरफ्तार, बाकी हुए फरार।
3 527 1 second read
दरभंगा: अपराध और अपराधियों पर लगाम के तमाम उपाय करने और अपराधियों के धरपकड़ का दावा पुलिस के द्वारा लगातार किया जाता रहा है। फिर भी अपराधी खौफ नही खाते और घटनाओं का अंजाम देने की योजना बनाते रहते हैं।
इसी दौरान दिल्ली मोड़ स्थित बस स्टैंड में रंगदारी वसूलने वाले एक बड़े गिरोह के पर्दाफाश का दावा दरभंगा के नगर पुलिस अधीक्षक योगेंद्र कुमार ने एकबार फिर किया है। गुरुवार की शाम आयोजित प्रेस वार्ता के दौरान इस संबंध में जानकारी देते हुए श्री कुमार ने बताया कि दिल्ली मोड़ बस स्टैंड में रंगदारी वसूलने पहुँचे अपराधियो के सम्बंध में गुप्त सूचना मिलने पर सदर थाना की पुलिस द्वारा छापेमारी कर एक अपराधी को गिरफ्तार कर लिया गया। जबकि इसके अन्य साथी अंधेरे का फायदा उठा कर फरार हो गए। इसके फरार साथियों के गिरफ्तारी केलिए छापेमारी जारी है।
गिरफ्तार व्यक्ति की पहचान जिले के केवटी थाना क्षेत्र के कोयलस्थान निवासी स्व0 अजब लाल यादव के पुत्र धमेंद्र कुमार यादव के रूप में की गयी है। इसके पास से एक लोडेड पिस्टल एवं जिंदा कारतूस के साथ एक उजले रंग की अपाची बाइक भी बरामद की गयी है।
पूछताछ में इनके गिरोह में शामिल लोगों के साथ कुछ बड़े राजनीतिक संरक्षक के नाम भी सामने आने की संभावना है। फिलहाल पुलिस सभी बिंदुओं पर गहन जांच कर रही है। अनुसंधान के क्रम में जो भी नाम सामने आएंगे, सब पर कारवाई की जाएगी।
सिटी एसपी श्री कुमार ने बताया कि गिरफ्तार व्यक्ति का पूर्व में आपराधिक इतिहास रहा है। इसके गिरफ्तारी एवं गिरोह के उदभेदन से इस तरह की आपराधिक मामले में कमी आएगी। वहीं छापेमारी दल के विषय मे जानकारी देते हुए बताया कि इस दल में सदर थाना के एएसआई अमरेंद्र कुमार दत्ता एवं शिवराम के साथ थाना के सशस्त्र पुलिस बल के जवान शामिल थे।
levitra at a discount viagra without doctor prescription – buy viagra new zealand
how to buy viagra online canada http://hydroxychloroquine24.com – hydroxychloroquine order generic viagra canada